b'\n_START_ARTICLE_\nKohi Baba\n_START_PARAGRAPH_\nKohi Baba (pers. \xda\xa9\xd9\x88\xd9\x87 \xd8\xa8\xd8\xa7\xd8\xa8\xd8\xa7\xc2\xa0= Koh-e B\xc3\xa2b\xc3\xa2, pu\xc5\xa1t. \xd8\xa8\xd8\xa7\xd8\xa8\xd8\xa7 \xd8\xba\xd8\xb1\xc2\xa0= B\xc3\xa2b\xc3\xa2 \xc7\xa6ar)\xc2\xa0\xe2\x80\x93 Hinduku\xc5\xa1o kalnyno vakarin\xc4\x97 dalis, besidriekianti per vidurio Afganistan\xc4\x85. Auk\xc5\xa1tis iki 4951\xc2\xa0m (Fuladi k., Bamijano prov.). Kohi Baba toliau vakaruose leid\xc5\xbeiasi \xc4\xaf Paropamizo kalnus ir Harirudo sl\xc4\x97n\xc4\xaf, pietuose pereina \xc4\xaf Registano dykum\xc4\x85. Kalnuose prasideda Kabulo, Helmando, Harirudo, Argandabo up\xc4\x97s; jos sudaro svarbius sl\xc4\x97nius, kuriais galima kirsti \xc5\xa1iuos kalnus. Auk\xc5\xa1\xc4\x8diausioje dalyje driekiasi am\xc5\xbeini sniegynai ir ledynai, kitur daugiausia pusdykum\xc4\x97s, kr\xc5\xabmok\xc5\xa1ni\xc5\xb3 s\xc4\x85\xc5\xbealynai, daugiau augmenijos yra sl\xc4\x97niuose._NEWLINE_Kohi Babos kalnuose gyvena daugiausia hazarai (\xc4\x8dia yra hazar\xc5\xb3 kra\xc5\xa1tas Hazarad\xc5\xbeatas).'